Fredsrådet blev grundlagt i 1950 på basis af [[Sovjetunionens kommunistiske parti]]s politik for at fremme verdensomfattende fredskampagner mod [[USA]]s påståede "krigsmageri", og var som sådan et instrument for sovjetisk udenrigspolitik. Verdensfredsrådet fungerede under hele den kolde krig som den centrale [[kommunistiske]] [[frontorganisation]], og havde som sådan nationale afdelinger i en lang række lande. I Danmark var bl.a. [[Fredens Tilhængere]] og [[Samarbejdskomiteen for Fred og Sikkerhed]] underafdelinger af Verdensfredsrådet.<ref>[[DIIS]]: ''[[Danmark under den kolde krig (rapport)|Danmark under Den Kolde Krig]]'', bind 1 s. 371-74</ref><ref name=autogeneret1>[[Gad's forlag]]'': [[Den Kolde Krig og Danmark]]'', s. 692</ref><ref>[[PET-kommissionen]]'': [[PET’s overvågning af protestbevægelser]]'', (bind 10) s. 267-71</ref>
Samfund Historie Foreninger Organisationer